З аналізу супрацьпажарнага і санітарнага стану інтэрнатаў пачалася чарговая штотыднёвая нарада ў старшыні раённага выканаўчага камітэта Л. У. Пляшко ў мінулы панядзелак. Начальнік аддзела па надзвычайных сітуацыях Д. А. Вішнеўскі адзначыў, што пад час праверак, якія былі праведзены супрацоўнікамі аддзела, вызначаны рад парушэнняў правіл пажарнай бяспекі. У якасці станоўчага прыклада можна прывесці інтэрнаты Лукомльскай ГРЭС. Асвятленне пытання працягнула галоўны ўрач раённага цэнтра гігіены і эпідэміялогіі Вернаіка Валер’еўна Шнітко. Яна падкрэсліла, што пад час маніторынга таксама былі выяўлены парушэнні санітарных норм і правілаў утрымання месцаў агульнага карыстання. Большасць з іх ліквідаваная, для астатніх пастаўлены канкрэтныя тэрміны выканання. У абмеркаванні пытання прынялі ўдзел кіраўнікі, адказныя работнікі прадпрыемстваў, на чыім балансе знаохдзяцца інтэрнаты.